Gift of Love

Gift of Love er et musikkalbum med Sissel Kyrkjebø, utgitt i 1992. Albumet har covere av mange kjente sanger og lå 10 uker på VG-lista og endte med 9.-plass som beste plassering.

Sporliste

 «Fire In Your Heart»
 «Gift of Love»
 «If»
 «Breakaway»
 «Need I Say More»
 «Dream a Little Dream of Me»
 «Moonlight»
 «Here, There and Everyone»
 «Miracle Song»
 «Solitare»
 «Breaking Up Is Hard to Do»
 «Calling You»
 «More Like You»

Om sangene

 «Fire In Your Heart» er en soloversjon av den offisielle OL-sangen til Lillehammer-OL «Se ilden lyse», oversatt til engelsk. Den er også sunget i duett med Plácido Domingo på platen Innerst i sjelen fra 1994.
 «Gift of Love» er en cover av Bette Midlers «Gift of Love» fra albumet Some People's Lives fra 1990.
 «If» er en cover av Breads «If» fra 1971. Andre artister som har covret denne sangen er Frank Sinatra, Shirley Bassey, Petula Clark  og Westlife.
 «Breakaway» er en cover av Art Garfunkels «Breakaway» fra hans album Breakaway fra 1975. Den er skrevet av duoen Gallagher and Lyle som ga ut sin egen versjon i 1976.
 «Need I Say More» er en cover på gospelartisten Lou Pardinis «Need I Say More».
 «Dream a Little Dream of Me» er en cover av The Mamas and the Papas' «Dream a Little Dream of Me» fra 1968. Andre artister har covret denne kjente sangen er Doris Day og Louis Armstrong. 
 «Moonlight» er en cover på den tyske popgruppen Münchener Freiheits «Moonlight» som ble gitt ut på platen Fantasy i 1988.
 «Here, There and Everywhere» er en cover på The Beatles' «Here, There and Everywhere», hovedsakelig skrevet av Paul McCartney men er kreditert Lennon/McCartney.
 «Miracle Song» er en cover på Neil Sedakas «Miracle Song» fra albumet Timeless som ble gitt ut i 1991.
 «Solitare» er en cover på Neil Sedakas «Solitaire» fra albumet Solitaire utgitt i 1972. The Carpenters ga den ut som singel i 1975 og deres versjon ble raskt meget populær.
 «Breaking Up Is Hard to Do» er en cover på Neil Sedakas «Breaking Up Is Hard To Do» fra 1962. Den regnes av mange som Sedakas signaturlåt. 
 «Calling You» er en cover på «Calling You» fra den tyske filmen Bagdad Cafe fra 1987. Sangen er skrevet av Jevetta Steele og er covret av artister som Barbra Streisand og Celine Dion.
 «More Like You» er en cover på «More Like You» av den kristne amerikanske duoen Michael and Stormie Omartian. Sangen ble gitt ut på platen Seasons of the Soul fra 1977.

Eksterne lenker 
 

Musikkalbum fra 1992
Sissel Kyrkjebø-album